Võru
<s>Võru (njemački: Werro) je grad  od 11,533 stanovnika na jugoistoku Estonije, on je i administrativni centar Okruga Võru.</s>

<s>Geografske karakteristike</s>

<s>Võru se prostire duž sjeverne i istočne obale Jezera Tamula, udaljen 70 km južno od Tartua.</s>

<s>Historija</s>

<s>Võru je novi grad osnovan nakon odluke ruske carice Katarine Velike 1783. da formira puno novih gubernija u Ruskom Carstvu.</s><s>Dekretom iz Rige - 21. marta 1784. odlučeno je da administrativni centar jedne od četiri nove livonske gubernije postane Võru, dotad neugledno selo na feudalnom imanju.</s>

<s>Prve zgrade izgrađene su oko trga, do 1787. izgrađeno je preko dvadeset stambenih zgrada i dodjeljeno pedesetak građevinskih parcela.</s><s>U početku se razvoj odvijao sporo, sve do sredine 19. vijeka kad se počela razvijati manufakturna proizvodnja vapna, piva i štavljenje kože.</s>

<s>Veliki poticaj razvoju grada dala je željeznička pruga Valga-Pskov, dovršena 1889., kojom je Võru postao direktno povezan sa Rigom i Sankt Peterburgom.</s><s>Nakon tog razvila se trgovina, podignuta je pilana, mlin i destilerija.</s>

<s>Kraj Prvog svjetskog rata Võru je proživio pod sovjetskom vlašću
(20. novembar 1917. - 24. april 1918.), a odmah nakon rata pod okupacijom Crvene armije (8. decembar 1918. - 1. januar 1919.)</s>

<s>Võru je za Drugog svjetskog rata prošao relativno mirno i bez većih oštećenja, njemačka okupacija trajala je od 8. jula 1941. do 13. aprila 1944.</s>

<s>Za vrijeme Estonske SSR Võru je od 1950. do 1990. bio administrativni centar rajona.</s>

<s>Privreda</s>

<s>Nakon osamostaljenja Estonije, većina nekadašnjih velikih industrijskih poduzeća iz sovjetskih vremena je propala, tako da je danas najveći poslodavac tvornica obuće AS Abris sa 105 radnika.</s><s>Najviše ljudi radi u državnoj upravi ili se bavi trgovinom i uslugama.</s><s>Od industrije ima nešto malih pogona drvne i prehrambene industrije (AS Võru Juust, Atria Eesti AS, AS Eesti Pagar Võrus).</s>

<s>Pobratimski gradovi</s>

<s>Võru ima ugovore o prijateljstvu sa sljedećim gradovima;</s>

<s>Izvori</s>

<s>Vanjske veze</s>

<s>Võru Linnavalitsus (službene stranice)</s>

<s>..</s>

<s>Gradovi u Estoniji</s>

